Հետո ասում ա, որ ինքը «հալալ» ա ուտում... Վայ մեեեեեե... Ու պատմում ա իր ընտանիքի մասին: Սուդանում: Լրիվ ուրիշ աշխարհ: Իմ մտքում չգիտեմ ինչու մինչև հիմա տպավորվել ա մի վրան, վրանում մի կին՝ գեղեցիկ, մեծ, նշաձև, սև աչքերով ու երկու փոքրիկ տղա՝ մեկը մոր ծալապատիկ ոտքերի մոտ, մյուսը` գրկին: Ես անգամ չգիտեմ Սուդանում նման պատկերն ինչքանով ա հավանական: Ես չգիտեմ (ավելի ճիշտ չեմ հիշում) Ամինը որտեղ է ապրում, միգուցե Սուդանի ամենահարուստ առանձնատներից մեկում, բայց մինչև հիմա, երբ հիշում եմ իրեն, անմիջապես ուղեղումս էս պատկերն ա մեխվում: